|  |  |  |
| --- | --- | --- |
| |  |  | | --- | --- | | [Studerendes navn og studienummer] | **Studienævn for XX** Adresse  Sagsbehandler:  [Navn 1][Navn 2]  Telefon: 9940 ####  Email: xxx@xxx.aau.dk | |

Dato: [Brevdato]  
 Sagsnr.: [Sagsnr.]

**Afgørelse om forhåndsmerit**

Studienævn for [Indsæt studienævn] (herefter studienævnet) har modtaget din ansøgning om forhåndsmerit.

Studienævnet godkender forhåndsmerit på baggrund af en faglig vurdering.

**Resultatet af vurderingen:**

* Studienævnet vurderer, at du kan få forhåndsmerit for følgende moduler:
* XX [Angiv modulnavn, ECTS-point og uddannelsesinstitution]
* XX

**Du bedes være opmærksom på**, at du maksimalt kan få endelig merit for 30 ECTS-point.

Når du har gennemført de forhåndsmeriterede moduler, er du forpligtet til at fremsende den fornødne dokumentation for, hvorvidt modulerne er bestået eller ikke bestået. Såfremt du ikke selv kan fremskaffe dokumentationen, indhenter studienævnet selv de nødvendige oplysninger.

Når der foreligger dokumentation for, at du har bestået de forhåndsmeriterede moduler, registrer studienævnet meritten i STADS. Det betyder, at det kommer til at fremgå af dit eksamensbevis fra AAU, hvilke moduler du har bestået på andre uddannelsesinstitutioner, samt evt. hvilken karakter du har fået, hvis der kan karakteroverføres.

*Ændringer i forhåndsmeritten*

Hvis der sker ændringer i forhold til de forhåndsgodkendte moduler, skal du kontakte studienævnet hurtigst muligt. Det kan f.eks. være, hvis du bliver opmærksom på, at de forhåndsgodkendte moduler ikke udbydes af værtsinstitutionen alligevel.

Hvis ikke du består alle de forhåndsgodkendte moduler, foretager studienævnet en ny meritvurdering på baggrund af de beståede moduler.

På de næste sider kan du læse mere om reglerne for afgørelsen.

Med venlig hilsen

[Indsæt signatur]

**Lovgrundlag**

Her er de regler, som studienævnet har afgjort din sag efter. Der er uddrag fra reglerne til sidst i afgørelsen.

* [bachelor, kandidat og master] § 2, stk. 2, i bekendtgørelse nr. 826 af 16. juni 2023 om merit i universitetsuddannelser (meritbekendtgørelsen). Kan findes [her](https://www.retsinformation.dk/eli/lta/2023/826#P2).
* [professionsbachelor] § 22 i bekendtgørelse nr. 2672 af 28. december 2021 om erhvervsakademiuddannelser og professionsbacheloruddannelser (LEP-bekendtgørelsen). Kan findes [her](https://www.retsinformation.dk/eli/lta/2021/2672#P22).

**Klagevejledning**

Forhåndsmerit for **danske** fagelementer (bachelor, kandidat og master)

Studienævnets faglige afgørelse kan ankes. En eventuel anke skal indgives til universitetet på e-mail: [sl-klager@adm.aau.dk](mailto:sl-klager@adm.aau.dk), som videreekspederer sagen til meritankenævnet. Anken skal være skriftlig og begrundet og skal indgives **senest to uger efter, at du er gjort bekendt med studienævnets afgørelse.**

Såfremt anken indeholder retlige spørgsmål, træffer universitetet afgørelse i sagen. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

Forhåndsmerit for **udenlandske** fagelementer (bachelor, kandidat og master)

Klage over denne afgørelse kan indbringes for Kvalifikationsnævnet. Skriftlig og begrundet klage skal indgives til universitetet på e-mail: [sl-klager@adm.aau.dk](mailto:sl-klager@adm.aau.dk) **senest fire uger efter, at du har fået meddelt studienævnets afgørelse**. Hvis afgørelsen fastholdes, sender universitetet klagen til Kvalifikationsnævnet med en udtalelse.

Klage over denne afgørelse kan desuden indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. Klagen skal indgives til Universitetet på e-mail: [sl-klager@adm.aau.dk](mailto:sl-klager@adm.aau.dk) **senest to uger, fra den dag du er blevet meddelt afgørelsen.** Universitetet afgiver en udtalelse, som du får lejlighed til at kommentere inden for en frist af mindst 1 uge. Universitetet sender herefter klagen til Styrelsen vedlagt udtalelsen og dine eventuelle kommentarer.

Du kan finde en vejledning til, hvad en klage bør indeholde, på følgende link:

​​<https://www.studerende.aau.dk/studie-trivselsvejledning/regler/klagevejledning/>

Forhåndsmerit for **danske** og **udenlandske** fagelementer (professionsbachelor)

Studienævnets faglige afgørelse kan ankes. En eventuel anke skal indgives til universitetet på e-mail: [sl-klager@adm.aau.dk](mailto:sl-klager@adm.aau.dk), som videreekspederer sagen til Kvalifikationsnævnet. Klagen skal indgives **senest fire uger efter, at du er gjort bekendt med studienævnets afgørelse.**

Klage over denne afgørelse kan desuden indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. Klagen skal indgives til Universitetet på e-mail: [sl-klager@adm.aau.dk](mailto:sl-klager@adm.aau.dk) **senest to uger, efter du er gjort bekendt med studienævnets afgørelse.** Universitetet afgiver en udtalelse, som du får lejlighed til at kommentere inden for en frist af mindst 1 uge. Klagen sendes herefter til Styrelsen vedlagt udtalelsen og dine eventuelle kommentarer hertil.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

**Lovuddrag**

Bachelor, kandidat og master

*Bekendtgørelse nr. 826 af 16. juni 2023 om merit i universitetsuddannelser (meritbekendtgørelsen)*

§ 2. På baggrund af en faglig vurdering kan et universitet træffe afgørelse om, at

1) beståede fagelementer på samme niveau fra en anden dansk eller udenlandsk uddannelse kan erstatte dele af den uddannelse, som den studerende er optaget og indskrevet på (merit for danske eller udenlandske fagelementer), og

2) planlagte fagelementer på samme niveau fra en anden dansk eller udenlandsk uddannelse kan erstatte dele af den uddannelse, som den studerende er optaget og indskrevet på (forhåndsmerit).

§ 4. Ønsker en studerende at gennemføre fagelementer ved en anden videregående uddannelsesinstitution i Danmark eller udlandet, kan vedkommende ansøge hjemuniversitetet om forhåndsmerit.

Stk. 2. Godkendelse af forhåndsmerit forudsætter, at den studerende i forbindelse med ansøgningen forpligter sig til at fremsende dokumentation for, at fagelementet er bestået. Desuden skal den studerende give sit samtykke til, at hjemuniversitetet kan indhente de nødvendige oplysninger hos værtsinstitutionen, hvis den studerende ikke selv kan fremskaffe dokumentationen.

Stk. 3. Hjemuniversitetet godkender administrativt, at beståede forhåndsgodkendte fagelementer meriteres ind i uddannelsen, når universitetet har modtaget den fornødne dokumentation, jf. stk. 2.

Stk. 4. Efter forslag fra den studerende kan universitetet ændre godkendelsen af forhåndsmerit. Ændringer kan dog alene foretages i særlige situationer, hvor de forhåndsgodkendte fagelementer f.eks. ikke udbydes af værtsinstitutionen. Den studerende har ansvaret for og initiativpligten til at sammensætte forslag til studieplan. Universitetet yder faglig støtte, hvis den studerende efterspørger dette.

Professionsbachelor

*Bekendtgørelse nr. 2672 af 28. december 2021 om erhvervsakademiuddannelser og professionsbacheloruddannelser (LEP-bekendtgørelsen)*

§ 22. Beståede uddannelseselementer ækvivalerer de tilsvarende uddannelseselementer ved andre uddannelsesinstitutioner, der udbyder uddannelsen.

Stk. 2. Den studerende har pligt til at oplyse om gennemførte uddannelseselementer fra en anden dansk eller udenlandsk videregående uddannelse og om beskæftigelse, der må antages at kunne give merit. Uddannelsesinstitutionen godkender i hvert enkelt tilfælde eller ved regler i studieordningen merit på baggrund af gennemførte uddannelseselementer og beskæftigelse, der står mål med fag, uddannelsesdele og praktikdele. Afgørelsen træffes på grundlag af en faglig vurdering.

Stk. 3. Den studerende har ved forhåndsgodkendelse af studieophold i Danmark eller udlandet pligt til efter endt studieophold at dokumentere det godkendte studieopholds gennemførte uddannelseselementer. Den studerende skal i forbindelse med forhåndsgodkendelsen give samtykke til, at institutionen efter endt studieophold kan indhente de nødvendige oplysninger.

Stk. 4. Ved godkendelse efter stk. 2 og 3 anses uddannelseselementet for gennemført, hvis det er bestået efter reglerne om den pågældende uddannelse.